Document ID: 32002R0072

Uredba Komisije (ES) št. 72/2002
z dne 16. januarja 2002
o izvajanju Uredbe Sveta (ES) št. 530/1999 glede vrednotenja kakovosti strukturne statistike plač
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 530/1999 z dne 9. marca 1999 o strukturni statistiki plač in stroškov dela [1], zlasti člena 11 Uredbe,
ob upoštevanju naslednjega:
(1) Izvedbeni ukrepi za Uredbo (ES) št. 530/1999 so potrebni v zvezi z vsebino in merili vrednotenja poročila o kakovosti, ki se pošlje Evropski komisiji (Eurostatu) po vsakem referenčnem obdobju.
(2) Informacije v tem poročilu naj se navezujejo na spremenljivke, opredeljene v Uredbi Komisije (ES) št. 1916/2000 z dne 8. septembra 2000 o izvajanju Uredbe Sveta (ES) št. 530/1999 o strukturni statistiki plač in stroškov dela v zvezi z opredelitvijo in prenosom informacij o strukturi plač [2].
(3) Izvedljivost in pomen nekaterih poljubnih postavk, podanih za prvo poročilo o kakovosti, naj pregledajo Eurostat in nacionalni statistični uradi glede na informacije, ki jih pošljejo države članice.
(4) Ukrepi, predvideni v tej uredbi so v skladu z mnenjem Odbora za statistični program -
SPREJELA NASLEDNJO UREDBO:
Člen 1
1. Vsebina in merila vrednotenja poročila o kakovosti iz člena 10(2) Uredbe (ES) št. 530/1999 so določena v delih A in B priloge k tej uredbi.
Navedene spremenljivke so tiste, ki so opredeljene v Prilogi II k Uredbi (ES) št. 1916/2000.
2. Potrebne so informacije in poljubne značilnosti ali razčlenitve, določene v prilogi, kolikor to omogočajo odstopanja v zakonodaji Skupnosti o strukturni statistiki stroškov dela in plač, anketi o delovni sili, strukturni statistiki podjetij in narodnogospodarski bilanci.
Člen 2
Prvo poročilo o kakovosti se predloži za anketo o strukturi plač za referenčno leto 2002.
Poročilo se pošlje Eurostatu skupaj s podatki najkasneje 24 mesecev po koncu referenčnega obdobja, za katerega so se podatki zbirali.
Člen 3
Izvedljivost in pomen poljubnih postavk, določenih v delu B priloge, se pregledata glede na informacije, ki jih dejansko pošljejo države članice.
Pregled opravijo Eurostat in nacionalni statistični uradi.
Člen 4
Ta Uredba začne veljati dvajseti dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 16. januarja 2002

Labels: 4
19
9
12
15